ยอดนักสืบจิ๋วโคนัน: มฤตยูใต้น้ำทมิฬ

ยอดนักสืบจิ๋วโคนัน: มฤตยูใต้น้ำทมิฬ () เป็นภาพยนตร์แอนิเมชันลำดับที่ 26 ในชุดยอดนักสืบจิ๋วโคนันเดอะมูฟวี่ เผยแพร่ในญี่ปุ่นตั้งแต่วันที่ 14 เมษายน พ.ศ. 2566

ในประเทศญี่ปุ่น ภาพยนตร์นี้เข้าฉายในโรงภาพยนตร์กว่า 504 แห่งทั่วประเทศ ซึ่งเป็นจำนวนมากที่สุดสำหรับภาพยนตร์ในชุดยอดนักสืบจิ๋วโคนันเดอะมูฟวี่

ภาพยนตร์นี้เป็นเรื่องที่ 2 ในชุดยอดนักสืบจิ๋วโคนันเดอะมูฟวี่ที่ยูซูรุ ทาจิกาวะ ได้กำกับ และเป็นเรื่องที่ 6 ในชุดดังกล่าวที่ทาเกฮารุ ซากูราอิ ได้เขียนบท เนื้อหาของภาพยนตร์เน้นที่ตัวละครไฮบาระ ไอ อดีตสมาชิกองค์กรชุดดำ และดำเนินไปที่เกาะฮาจิโจจิมะทางตอนใต้ของโตเกียว ณ สถานที่ที่เรียกว่า ทุ่นแปซิฟิก

ในประเทศไทย ภาพยนตร์นี้ออกฉายตั้งแต่วันที่ 26 เมษายน พ.ศ. 2566 ผู้ถือลิขสิทธิ์ในประเทศไทย คือ ดรีม เอกซ์เพรส (เดกซ์) สัปดาห์แรกที่ฉาย มีรายได้ 2 ล้านบาท

หลังฉายในประเทศญี่ปุ่นได้ราว 1 เดือน ภาพยนตร์มีรายได้เกิน 1 หมื่นล้านเยน จึงเป็นภาพยนตร์เรื่องแรกในชุด ยอดนักสืบจิ๋วโคนัน ที่มีรายได้มากกว่า 1 หมื่นล้านเยน

เพลงประกอบ

 "อุตสึกูชีฮิเระ" () โดยสปิตซ์ (Spitz)

อ้างอิง

แหล่งข้อมูลอื่น 

  
 

ภาพยนตร์อนิเมะที่ออกฉายในปี พ.ศ. 2566
ภาพยนตร์เกี่ยวกับเรือดำน้ำ
ร
ภาพยนตร์ที่มีฉากในประเทศเยอรมนี
องค์กรชุดดำ